CELEX: C2004/201/17
Language: el
Date: 2004-08-07 00:00:00
Title: Υπόθεση C-229/04: Αίτηση για την έκδοση προδικαστικής αποφάσεως που υπέβαλε το Hanseatisches Oberlandesgericht in Bremen με διάταξη της 27ης Μαΐου 2004 στην υπόθεση Crailsheimer Volksbank eG κατά Klaus Conrads, συζύγων Frank Schulzke και Petra Schulzke-Lösche και Joachim Nitschke

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/9
            
         Αίτηση για την έκδοση προδικαστικής αποφάσεως που υπέβαλε το Hanseatisches Oberlandesgericht in Bremen με διάταξη της 27ης Μαΐου 2004 στην υπόθεση Crailsheimer Volksbank eG κατά Klaus Conrads, συζύγων Frank Schulzke και Petra Schulzke-Lösche και Joachim Nitschke
   Υπόθεση C-229/04
   (2004/C 201/17)
   Με διάταξη της 27ης Μαΐου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Ιουνίου 2004, το Hanseatisches Oberlandesgericht in Bremen, στο πλαίσιο της διαφοράς μεταξύ Crailsheimer Volksbank eG και Klaus Conrads, συζύγων Frank Schulzke και Petra Schulzke-Lösche και Joachim Nitschke, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Συνάδει προς το άρθρο 1, παράγραφος 1, της οδηγίας 85/577/EΟΚ (1) το να εξαρτώνται τα δικαιώματα του καταναλωτή, ιδίως το δικαίωμα υπαναχωρήσεως, όχι μόνον από τη σύναψη συμβάσεως εκτός εμπορικού καταστήματος κατά το άρθρο 1, παράγραφος 1 της οδηγίας, αλλά και από πρόσθετα κριτήρια καταλογισμού, όπως η συνειδητά εκ μέρους του εμπόρου προκληθείσα μεσολάβηση τρίτου στη σύναψη της συμβάσεως ή η αμέλεια του εμπόρου όσον αφορά τις ενέργειες του τρίτου στα πλαίσια συναλλαγής εκτός εμπορικού καταστήματος;
            
         
               2.
            
            
               Συνάδει προς το άρθρο 5, παράγραφος 2, της οδηγίας 85/577/EΟΚ το γεγονός ότι ο δανειολήπτης επί αγοράς ακινήτου, ο οποίος όχι μόνο συνήψε τη σύμβαση δανείου εκτός εμπορικού καταστήματος, αλλά ταυτοχρόνως προκάλεσε την αποπληρωμή των αξιών σε λογαριασμό ο οποίος δεν υπόκειται πλέον πρακτικά στη διάθεσή του εκτός εμπορικού καταστήματος, οφείλει να επιστρέψει τις αξίες στον δανειοδότη σε περίπτωση υπαναχωρήσεως;
            
         
               3.
            
            
               Συνάδει προς το άρθρο 5, παράγραφος 2, της οδηγίας 85/577/EΟΚ το γεγονός ότι ο δανειολήπτης επί αγοράς ακινήτου, εφόσον μετά την υπαναχώρηση οφείλει να επιστρέψει τις αξίες, πρέπει να τις επιστρέψει όχι με τις προβλεπόμενες στη σύμβαση δόσεις, αλλά πάραυτα ως ενιαίο ποσό;
            
         
               4.
            
            
               Συνάδει προς το άρθρο 5, παράγραφος 2, της οδηγίας 85/577/EΟΚ το γεγονός ότι ο δανειολήπτης επί αγοράς ακινήτου, εφόσον υποχρεούται και στην περίπτωση της υπαναχωρήσεως σε επιστροφή των αξιών, πρέπει να επιβαρυνθεί με το επιτόκιο της αγοράς για το δάνειο;
            
         
      (1)  ΕΕ L 372, σ. 31.